text: Javier Huillka (Willka) Puman Chuicuni (Ch'uykuni) ayllupi vicepresidente. Kay hatun urqu pataman pusamuwasqankupiqa, luz k'anchay apaq fierromanta hatunkaray torrekunallan wayrataqa hark'ayta munan, qasqutaqmi sasata samaqyan. Kay torrekunan aylluq linderon kunanqa. "Ñawpaqqa, Fuerabamba ayllun vecinoyku karqan. Chaypachaqa, wakachayku, ovejachapas, kaymanta wakman chimpakuyta atiqllan karqan, mana pipapas hark'asqan. Allinllapin kawsakuq karqayku. Kunanqa manan hinañachu", ninmi tayta Javierqa.